**Suzuki Connect**

**Felhasználási Feltételek**

Jelen Felhasználási Feltételek a Magyar Suzuki Corporation (székhely 2500 Esztergom, Schweidel József utca 52.) (“**MSC**”, **“mi**”, “**minket**”, vagy “**miénk**”) által vagy nevében üzemeltetett Suzuki Connect alkalmazáson keresztül elérhetővé tett szolgáltatásokhoz való hozzáférésre és azok használatára vonatkoznak, ideértve, de nem kizárólagosan, az ezen alkalmazásban található szoftvereket (együttesen az “**Alkalmazás**”). Jelen Felhasználási Feltételekben az “**Ön**” és “**Önök**” kifejezések az Alkalmazást használó vagy ahhoz hozzáférő személyre vonatkoznak.

Ön kizárólag abban az esetben férhet hozzá az Alkalmazáson keresztül elérhetővé tett információkhoz, anyagokhoz, termékekhez és szolgáltatásokhoz, ha Ön (a jelen Felhasználási Feltételek 4.2 pontjában meghatározott) Felhasználó. Kérjük az Alkalmazás használata előtt figyelmesen olvassa el a jelen Felhasználási Feltételeket. A jelen Felhasználási Feltételek szabályozzák az Alkalmazáshoz, valamint az Alkalmazáson keresztül elérhető információkhoz, anyagokhoz, termékekhez és szolgáltatásokhoz való hozzáférést és azok használatát. Ilyen tevékenység esetén úgy tekintjük, hogy Ön elfogadta a jelen Felhasználási Feltételeket.

Ha Ön a jelen Felhasználási Feltételeket nem fogadja el, abban az esetben az Alkalmazáshoz nem férhet hozzá és nem használhatja azt. Az Alkalmazás egyes elemeire időről időre meghatározott további felhasználási feltételek is alkalmazandók lehetnek. Az Alkalmazás ezen elemeinek használatára a vonatkozó kiegészítő felhasználási feltételek lesznek irányadók, amelyek hivatkozás útján a jelen Felhasználási Feltételek részét képezik.

Jelen Felhasználási Feltételek az Ön és az MSC között létrejött szerződésként minősülnek, amelyek azzal egyidejűleg lépnek hatályba, hogy Ön Felhasználóként regisztrál. A Felhasználási Feltételeket a regisztrációs folyamat során a megfelelő jelölőnégyzet bejelölésével kell elfogadnia.

# ÉRTELMEZÉS

Jelen Felhasználási Feltételek fejezetcímei kizárólag hivatkozási célt szolgálnak, nem befolyásolják és nem érintik az azokban foglalt rendelkezések értelmezését.

# A FELHASZNÁLÁSI FELTÉTELEK, AZ ALKALMAZÁS ÉS A FEDÉLZETI ESZKÖZÖK SZOFTVERÉNEK VÁLTOZÁSAI

* 1. Jelen Felhasználási Feltételeket módosítására irányuló jogunkat fenntartjuk (beleértve, de nem kizárólagosan, biztonsági, jogi vagy hatósági szabályozásnak való megfelelés miatt).

A tervezett módosításokról, azok hatálybalépési időpontja előtt, e-mailben és/vagy az Alkalmazáson keresztül tájékoztatjuk Önt, amennyiben ezen módosítások jelentős kihatással lennének Önre. Ha nem fogadja el a jelen Felhasználási Feltételek módosításait, az Alkalmazás használatával és az ahhoz való hozzáféréssel fel kell hagynia, továbbá a fennálló előfizetését és jelen, szerződésnek minősülő Felhasználási Feltételeket a módosítások hatálybalépése előtt meg kell szüntetnie. Amint a módosítások az előzetes értesítésünket követően hatályba lépnek, az Alkalmazás további használata az új vagy módosított Felhasználási Feltételek és/vagy frissítések elfogadásának minősül.

* 1. Bizonyos esetekben szükség lehet arra, hogy letöltse az Alkalmazás frissített változatát annak érdekében, hogy továbbra is hozzáférjen az Alkalmazáson keresztül elérhető információkhoz, anyagokhoz, termékekhez és szolgáltatásokhoz. Ön a Felhasználási Feltételek elfogadásával beleegyezik, hogy az Alkalmazáshoz kapcsolódó egyes alapvető szoftverfrissítéseket vagy módosításokat távolról, bármilyen további értesítés vagy beleegyezés nélkül juttassunk el Önhöz.
	2. Annak érdekében, hogy az Alkalmazás megfeleljen a ránk vonatkozó jogi előírásoknak, az App frissítését, beleértve biztonsági frissítéseket is biztosíthatunk az Ön számára. Ha Ön nem telepíti az általunk biztosított frissítéseket, az Alkalmazás működése rendellenessé válhat, a szolgáltatások működésképtelenné válhatnak vagy megszakadhatnak. Az Alkalmazásnak az ahhoz kiadott frissítés telepítésének elmulasztásából eredő bármely hibájáért felelősséget nem vállalunk.
	3. A fentieken túlmenően biztosíthatunk az Ön részére egyéb, az Alkalmazás megfelelő működéséhez nem feltétlenül szükséges frissítéseket is, például a szolgáltatások fejlesztése vagy az interoperabilitás biztosítása érdekében.

2.5. Frissíthetjük járműve fedélzeti eszközeinek szoftverét. Hacsak másképp nem tájékoztatjuk, az ilyen szoftverfrissítések célját és egyéb részleteit az alábbi 1. számú melléklet ismerteti.

# SZOLGÁLTATÁSOK

* 1. Az Ön számára elérhető szolgáltatások típusait és jellemzőit (amelyeket időről időre megváltozhatunk) a weboldalunkon vagy az Ön országában működő Suzuki forgalmazó/márkakereskedő(k) weboldalán találhatja meg. A szolgáltatásokat ingyenesen bocsátjuk az Ön rendelkezésére.
	2. Ön a Felhasználási Feltételek elfogadásával tudomásul veszi és elfogadja, hogy egyes szolgáltatások csak olyan a helyeken működnek, ahol az adott szolgáltatás nyújtásával külső hálózati szolgáltatót bíztunk meg, továbbá csak abban az esetben, ha a külső hálózati szolgáltató műszaki szempontból kompatibilis az Alkalmazással, továbbá lefedettséggel és hálózati kapacitással rendelkezik, valamint megfelelő térerő áll rendelkezésre, amikor és ahol Ön a szolgáltatásokhoz megkísérel hozzáférni. Azok a szolgáltatások, amelyek helymeghatározási adatokat használnak, abban az esetben működnek, ha a GPS műholdjelek az adott területen akadályozatlanok, elérhetők és kompatibilisek a Regisztrált Jármű rendszereivel és/vagy az Alkalmazással. A külső hálózati szolgáltatók hálózatai és rendszerei technológiai változtatásra, illetve fejlesztésre kerülhetnek. Az Alkalmazáson keresztül nem biztosítunk az Ön részére hálózati kapcsolatot. Az ilyen kapcsolatot külső hálózati szolgáltató nyújtja.
	3. Előfordulhat, hogy az Alkalmazás megfelelő működése érdekében jóvá kell hagynia vagy engedélyeznie kell, hogy az Alkalmazás hozzáférjen az okostelefonja egyes funkcióihoz, így különösen
		1. a helyadatokhoz; és
		2. a push értesítések engedélyezéséhez.

# REGISZTRÁCIÓ ÉS JELSZAVAK

* 1. Az Alkalmazáshoz 18 éven felüli személyek férhetnek hozzá, kivéve, ha a szülői felügyeletet gyakorló hozzájárult a használathoz, vagy engedélyezte azt.
	2. Az Alkalmazás használatához felhasználóként („**Felhasználó**”) kell regisztrálnia. A Felhasználóvá váláshoz meg kell adnia a szükséges információkat az Alkalmazásban elérhető regisztrációs űrlapon, valamint létre kell hoznia egy felhasználónevet (login ID) és jelszót. Ön a Felhasználási Feltételek elfogadásával tudomásul veszi és elfogadja, hogy a bejelentkezési adatai bizalmas kezeléséért Ön felelősséggel tartozik, továbbá felelős minden olyan veszteségért vagy kárért, amely minket vagy más személyt, illetve szervezetet abból fakadóan ér, hogy Ön nem tette meg az ésszerű lépéseket bejelentkezési adatai biztonsága és bizalmassága érdekében, ennek eredményeként pedig más használja az Ön bejelentkezési adatait.
	3. A Felhasználó, aki elődleges Felhasználóként regisztrált az Alkalmazásra (“**Elsődleges Felhasználó**”), az Alkalmazásban elérhető utasítások mentén meghívhat egy másodlagos felhasználót (“**Másodlagos Felhasználó**”) is a fiókjához. A Másodlagos Felhasználónak saját fiókot kell létrehoznia a fentiekben foglaltak szerint. Az Elsődleges Felhasználó korlátozhatja a Másodlagos Felhasználó jogosultságait az Alkalmazásban. A Másodlagos Felhasználó jelen Felhasználási Feltételek alkalmazásában Felhasználónak minősül, ezért a jelen Felhasználási Feltételek rendelkezései úgy vonatkoznak rá, mintha maga is Felhasználó lenne.

# FELMONDÁS

* 1. Ha a 2.1, 5.2 vagy 18.1 pontokban meghatározott okokból gyakorolni kívánja a felmondási jogát, vagy ha egyébként meg kívánja szüntetni az előfizetését, az Alkalmazásban található tájékoztatásban foglaltak szerint az ön felhasználói fiókján keresztül értesítenie kell bennünket a felmondásról szóló döntéséről.
	2. Ha a Felhasználó már nem tulajdonosa a felhasználói fiókjához regisztrált Suzuki Járműnek (“**Regisztrált Jármű**”) (pl.: a jármű eladása vagy eltulajdonítása stb. következtében), a Felhasználó köteles megszüntetni az előfizetését az az Appban található tájékoztatásban foglaltak szerint a felhasználói fiókon keresztül. Amennyiben a Felhasználó ezen kötelezettségét elmulasztja, intézkedhetünk az Alkalmazáson keresztüli szolgáltatásnyújtás haladéktalan megszüntetése érdekében.

# ELÁLLÁSI JOG

* 1. **Elállási jog**

Ön jogosult a szerződéskötéstől (azaz a Felhasználóként történő regisztrációtól) számított tizennégy (14) napon belül indokolás nélkül elállni a szerződéstől („**elállási időszak**”). Az elállási időszak a szerződéskötés időpontját követő tizennégy (14) nap elteltével jár le. Az elállási jog gyakorlásához elektronikusan ki kell töltenie és be kell nyújtania az elállási űrlap mintanyomtatványt, vagy más módon egyértelmű elállási nyilatkozatot kell küldenie a következő e-mail címre (info-suzukiconnect@suzuki.hu). Ha Ön bármelyik lehetőséget igénybe veszi, közvetlenül vagy az Ön országában működő Suzuki forgalmazó/márkakereskedő(k) útján haladéktalanul megküldjük az elállás átvételéről szóló igazolást tartós adathordozó (pl. e-mail) használatával. Az egyértelműség érdekében rögzítjük, hogy a fenti email címre érkező olyan megkeresésekre és kérésekre, amelyek nem az Ön elállási jogával kapcsolatosak, nem áll módunkban válaszolni.

* 1. **Elállás jogkövetkezményei**

Ha Ön a 6.1 pontban foglaltak szerint eláll a jelen szerződéstől, az Ön által a részünkre teljesített valamennyi fizetést (ha volt ilyen) indokolatlan késedelem nélkül, de legkésőbb 14 nappal azt követően visszatérítjük, hogy értesülünk az elállásról szóló döntéséről, beleértve a szállítási költséget is (kivéve az általunk kínált legolcsóbb általános szállítási módtól eltérő szállítási mód választása miatt felmerült többletköltségeket). A visszatérítést eltérő megállapodás hiányában ugyanolyan módon teljesítjük majd, mint amilyen fizetési módot Ön a kezdeti regisztráció során használt. A visszatérítés az Ön részére költségek felmerülésével nem jár.

* 1. **Elállási űrlap mintanyomtatvány**

(csak akkor töltse ki és küldje vissza ezt az űrlapot, ha el kíván állni a szerződéstől)

* Címzett: Magyar Suzuki Corporation, Magyarország, 2500 Esztergom, Schweidel József utca 52.:
* Én/Mi (\*) ezennel értesítem, hogy elállok/elállunk (\*) az alábbi szolgáltatás nyújtására vonatkozó szerződéstől,
* Megrendelés dátuma (\*)/beérkezés dátuma (\*),
* Fogyasztó(k) neve,
* Fogyasztó(k) lakcíme, — Fogyasztó(k) aláírása (csak abban az esetben, ha a jelen nyomtatványt papír alapon nyújtják be), — Dátum

# INFORMÁCIÓÁTADÁS

Amikor Ön információt ad át a részünkre, ideértve egyebek közt azt is, amikor Felhasználóként regisztrál, Ön vállalja, hogy:

1. pontos és hatályos információkat ad meg saját magáról, amelyeket szükség esetén haladéktalanul frissít, továbbá nem szolgáltat olyan információt, amellyel más személynek próbálja meg kiadni magát;
2. kizárólagosan felelős a fiókjának adataiért és tevékenységéért (beleértve bármely olyan személy tevékenységét, akinek Ön engedélyezte fiókja használatát és bármely Másodlagos Felhasználó saját fiókjának használatát);
3. értesít minket, ha fiókja biztonságának sérülését vagy a fiókja jogosulatlan használatát észleli.

Ha saját magáról bármilyen valótlan vagy pontatlan adatot ad meg, vagy alapos okkal feltételezzük, hogy a megadott adatok valótlanok vagy pontatlanok, fenntartjuk a jogot, hogy az Ön Felhasználóként való regisztrációját felfüggesszük vagy megszüntessük, az Alkalmazáson belüli szolgáltatások nyújtását, és/vagy az Alkalmazás vagy annak bármely részének jelenlegi vagy jövőbeni használatát megtagadjuk.

# SZEMÉLYES ADATOK

Az Alkalmazásban rögzített személyes adatok az Adatkezelési Szabályzatunkban foglaltaknak megfelelően kerülnek felhasználásra.

# SZERZŐI JOG, VÉDJEGY ÉS TULAJDONJOG

* 1. Az Alkalmazásban bemutatott vagy megjelenített valamennyi tartalom, beleértve, de nem kizárólagosan szövegek, grafikák, fényképek, képek, mozgóképek, hangok, illusztrációk, illetve egyéb linkek vagy anyagok (együttesen „**Tartalom**”) az MSC vagy licenszbeadóinak (akik közé más Felhasználók is tartozhatnak) kizárólagos tulajdonát képezik. Az MSC vagy licencbeadói tulajdonolják és fenntartják az Alkalmazáshoz és a Tartalomhoz kapcsolódó valamennyi jogot.
	2. Az MSC vagy bármely kapcsolt vállalkozásának, partnerének, beszállítójának vagy licencbeadójának az Alkalmazás részeként vagy azzal kapcsolatban használt minden védjegye, szolgáltatásjele és kereskedelmi neve, függetlenül attól, hogy bejegyzett vagy nem bejegyzett, (beleértve, de nem kizárólagosan: a cégnevüket és a vállalati logójukat) (együttesen „**Védjegyek**") az MSC vagy bármely kapcsolt vállalkozásának, partnerének, beszállítójának vagy licencbeadójának védjegye vagy bejegyzett védjegye. Ön semmilyen módon nem jogosult a Védjegyek használatára, lemásolására, reprodukciójára, ismételt közzétételére, feltöltésére, közzétételére, továbbítására, terjesztésére vagy módosítására, előzetes írásbeli hozzájárulásunk nélkül (beleértve bármelyik Védjegyet, mint „hot" linket más alkalmazáson vagy alkalmazásra mutató módon használni).
	3. A jelen Felhasználási Feltételeknek megfelelően korlátozott, személyes, visszavonható, nem átruházható, nem engedményezhető és nem kizárólagos jogot biztosítunk Önnek az Alkalmazáshoz és annak Tartalmához való hozzáférésre, és azok használatára. Az Alkalmazást és Tartalmát licenszbe adjuk, és nem értékesítjük az Ön részére. Az Alkalmazáson belüli bármely szoftver kizárólagosan tárgykód formátumban licenszelt. Az Alkalmazást, illetve annak bármely Tartalmát nem használhatja rendeltetésétől eltérő módon. Jelen Felhasználási Feltételekben meghatározott esetek kivételével Ön a Felhasználási Feltételek elfogadásával elfogadja, hogy az Alkalmazást vagy annak bármely Tartalmát csak a saját felelősségére használja a rendeltetésétől eltérő célra, továbbá az ilyen rendeltetésellenes használat következményeiért az MSC nem vállal felelősségét.
	4. Ön az Alkalmazást vagy annak bármely Tartalmát nem módosíthatja, másolhatja le, terjesztheti, továbbíthatja, mutathatja be, adhatja elő, reprodukálhatja, teheti közzé, licenszelheti, hozhat létre belőle származékos műveket, ruházhatja át, adhatja bérbe, nyújthat szolgáltatói vagy time sharing szolgáltatásokat, és nem adhatja el, továbbá ilyen tevékenységet másnak nem engedélyezhet. Ön nem jogosult továbbá arra, hogy (i) eltávolítsa vagy megsemmisítse az MSC vagy bármely harmadik fél tulajdonosi jelöléseit, amelyek az Alkalmazás vagy a Tartalmának bármely összetevőjén megjelenhetnek, vagy, hogy (ii) az Alkalmazás forráskódját részben vagy egészben visszafejtse, szétszerelje, elemeire bontsa, adaptálja, dekódolja vagy, hogy az Alkalmazás vagy annak bármely részletének forráskódját ténylegesen visszafejtse, ahhoz hozzáférjen, megtekintse vagy felhasználja, vagy, hogy ezen tevékenységeket megkísérelje.

# AZ INFORMÁCIÓ PONTOSSÁGA

Minden ésszerű erőfeszítést megteszünk annak érdekében, hogy az Alkalmazáson keresztül elérhető információk, beleértve a termékleírásokat és egyéb Tartalmakat is, teljesek, pontosak és naprakészek legyenek. Erőfeszítéseink ellenére ezek nem biztos, hogy minden esetben teljesülnek. Felhívjuk szíves figyelmét, hogy az ilyen információk naprakészen tartására vagy frissítésére vonatkozóan nem terhel bennünket kötelezettség, továbbá nem vállalunk felelősséget, ha Ön az Alkalmazáson keresztül elérhetővé tett olyan információra hagyatkozik, amelyről később kiderül, hogy pontatlan vagy meghaladott.

# AZ ÖN MAGATARTÁSA

* 1. Ön a Felhasználási Feltételek elfogadásával vállalja, hogy betartja az Alkalmazáshoz való hozzáférésére és használatára vonatkozó összes jogszabályt, szabályozást és előírást.
	2. Ön beleegyezik, hogy nem:
		1. regisztrál azonos személy több Felhasználóként;
		2. tesz bármilyen intézkedést, amely megzavarná az Alkalmazás megfelelő működését, veszélyeztetné annak biztonságát, vagy más módon károsítaná az Alkalmazást vagy az azon keresztül elérhető tartalmakat vagy információkat;
		3. kísérel meg jogosulatlan hozzáférést az Alkalmazás bármely felületéhez vagy funkciójához, az Alkalmazáshoz kapcsolódó bármely más rendszerhez vagy hálózathoz, a saját vagy szolgáltatóink szervereihez, illetve az Alkalmazáson belül vagy azon keresztül nyújtott bármely szolgáltatáshoz, beleértve, de nem kizárólagosan a hackeléssel, jelszó „bányászattal” vagy bármely más jogosulatlan eszközzel való hozzáférési módot;
		4. vizsgálja, kutatja vagy teszteli az Alkalmazás vagy az Alkalmazáshoz csatlakoztatott hálózat sebezhetőségét, és nem kerüli meg az Alkalmazáson vagy az Alkalmazáshoz kapcsolódó hálózatokon a hitelesítési intézkedéseket;
		5. használ bármilyen automatizált eszközt az Alkalmazásból származó információk vagy Tartalom gyűjtése, vagy az Alkalmazáshoz való más módon történő hozzáférés céljából, beleértve, de nem kizárólagosan, az előzetes engedélyünk nélküli robotok, „pókok” vagy „scraper” néven ismert technikai eszközök használatát;
		6. végez adatgyűjtést vagy más módon nem halmoz fel és tárol az Alkalmazás bármely más Felhasználójáról információt, beleértve, de nem kizárólagosan az e-mail címeket; és
		7. szakítja vagy zavarja meg az Alkalmazás vagy az ahhoz kapcsolódó szerver vagy hálózat működését, illetve sérti meg az azokra vonatkozó bármely követelményt, eljárást, szabályzatot vagy szabályozást.

# AZ ALKALMAZÁS MŰKÖDÉSE ÉS JELEN FELHASZNÁLÁSI FELTÉTELEK MEGSZŰNTETÉSE

* 1. Sem az MSC, sem annak kapcsolt vállalkozásai nem szavatolnak az Alkalmazásban található funkciók zavartalan és hibamentes működéséért vagy a hibáik kijavításáért.
	2. Fenntartjuk magunknak a jogot, hogy bármikor, saját belátásunk szerint, előzetes értesítés mellett vagy anélkül az alábbiak szerint járjunk el:
		1. módosítsuk, felfüggesszük vagy megszüntessük az Alkalmazáshoz, vagy annak bármely részéhez való hozzáférését, illetve a közöttünk létrejött, a jelen Felhasználási Feltételek szerinti megállapodást, abban az esetben:
			1. ha Ön megsértette a jelen Felhasználási Feltételeket;
			2. ha törvény, közigazgatási hatóság vagy más, hatáskörrel rendelkező hatóság előírta;
			3. ha váratlan műszaki vagy biztonsági hibák vagy problémák merülnek fel.
		2. megszakítsuk az Alkalmazásnak vagy bármely részletének általános működését, ha ez szükséges az általános vagy rendkívüli karbantartás elvégzéséhez, bármilyen hiba kijavításához vagy az Alkalmazáson végrehajtott bármilyen egyéb változtatáshoz, amely magában foglalhatja az Alkalmazás bármely jellemzőjének, funkciójának vagy összetevőjének megszüntetését a vonatkozó jogszabályoknak való megfelelés és különösen az Alkalmazás megfelelőségének biztosítása mellett.
	3. A jelen Felhasználási Feltételek szerint az Önnel kötött szerződésünk bármilyen okból történő megszűntetése esetén:
		1. a jelen Felhasználási Feltételek alapján Önnek biztosított valamennyi jog azonnal megszűnik; és
		2. Ön köteles azonnal felhagyni a jelen Felhasználási Feltételek által engedélyezett összes tevékenységgel, beleértve, de nem kizárólag az Alkalmazás használatát.
	4. A jelen Felhasználási Feltételek bármely része, amely kifejezetten vagy hallgatólagosan az Önnel kötött szerződésünk megszűnésekor vagy azt követően lép hatályba vagy marad hatályban, a jelen Felhasználási Feltételek szerinti megállapodásunk megszűnését követően is hatályban maradnak. A következő pontok tartoznak ebbe a körbe:

1. pont: Értelmezés

4. pont: Regisztráció és jelszavak

8. pont: Személyes adatok

9.1., 9.4., 2.2. pontok: Szerzői jog és tulajdonjog

10. pont: Információk pontossága

12. pont: Az alkalmazás működése és jelen Felhasználási Feltételek megszűnése

13. pont: Felelősség veszteségért vagy kárért

15. pont: Irányadó jog és a bíróságok joghatósága

16. pont: Oszthatatlanság

17. pont: Joglemondás hiánya

18. pont: Jelen Felhasználási Feltételek átruházása

19. pont: Harmadik személyek jogai

23. pont: Elektronikus kommunikáció

24. pont: Kapcsolatfelvétel

# FELELŐSSÉG VESZTESÉGÉRT VAGY KÁRÉRT

* 1. Az Alkalmazás biztosítására megfelelőségi szavatosság vonatkozik, ami azt jelenti, hogy a jelen Felhasználási Feltételeknek és a vonatkozó jogszabályoknak való megfelelőséget szavatoljuk az Alkalmazás szolgáltatásának időtartama alatt.
	2. Megkíséreljük annak biztosítását, hogy az Alkalmazás biztonságos legyen, illetve ne tartalmazzon vírusokat vagy egyéb károkozó tartalmakat (ennek érdekében többek közt biztonsági funkciókat építhetünk az Alkalmazásba); azonban ezt nem tudjuk biztosítani, ahogyan azt sem, hogy az Ön készüléke vagy más digitális tartalma nem szenved kárt. Ha nem tudjuk biztosítani az Alkalmazás fent hivatkozott biztonságos működését és védelmét, és az Alkalmazás az Ön eszközében és/vagy más tulajdonában veszteséget vagy kárt okoz, azért felelősséggel tartozunk. Nem vállalunk azonban felelősséget az olyan károkért, amelyeket elkerülhetett volna azzal, hogy megfogadja bármely ingyenesen nyújtott frissítés telepítésére irányuló tanácsunkat, illetve olyan károkért, amelyek azért következtek be, mert nem követte megfelelően a telepítési utasításokat vagy nem rendelkezik az általunk javasolt minimális rendszerkövetelményekkel.
	3. A félreértések elkerülése végett, a jelen Felhasználási Feltételekben foglaltak semmilyen mértékben nem korlátozzák vagy zárják ki felelősségünket a következő esetekre:
		1. a gondatlanságunkból eredő halál vagy személyi sérülés;
		2. csalás vagy csalárd megtévesztés; valamint
		3. minden egyéb olyan felelősség, amelyet az alkalmazandó jog alapján nem zárható ki vagy nem korlátozható.
	4. Az Alkalmazás csak személyes és magáncélra használható. Ha az Alkalmazást bármilyen kereskedelmi, üzleti vagy viszonteladási célra használja, nem vállalunk felelősséget Önnel szemben haszon, vagy üzlet elveszítéséért, üzlet megszakadásáért, üzleti lehetőség elveszítéséért, illetve ilyen körülmények fennállása esetén az Alkalmazás használatára irányuló jogát azonnal megszüntetjük.
	5. A Regisztrált Jármű diagnosztikai adatai, amelyeket a Jármű Állapotfelmérés részeként szolgáltatunk, a Regisztrált Járműből távolról kinyert konkrét információkra korlátozódnak. Az ilyen diagnosztikai adatok a Regisztrált Jármű rendszeres, manuális ellenőrzése mellett (és nem azok helyettesítéseként) használhatóak. Az Alkalmazás és az azon belüli funkciók kizárólagosan nem használhatóak a Regisztrált Jármű állapotának, biztonságának és/vagy műszaki alkalmasságának meghatározására. Az MSC nem vállal felelősséget semmilyen szolgáltatási hibáért, továbbá nem vállal felelősséget arra nézve sem, hogy az Alkalmazás értesítést küld Önnek a Regisztrált Jármű hibáiról vagy problémáiról. A Felhasználó elfogadja, hogy kizárólagosan felelős a Regisztrált Jármű rendszeres ellenőrzéséért szükség esetén és annak felmerülésekor, de legalább a használati útmutatónak, valamint a vonatkozó jogszabályoknak és előírásoknak megfelelően

# LINKEK HARMADIK SZEMÉLY WEBOLDALAIRA VAGY SZOLGÁLTATÁSAIRA

* 1. Az Alkalmazás tartalmazhat egy vagy több harmadik személy tulajdonában lévő weboldalra és egyéb digitális tartalomra hivatkozó linkeket ("**Hivatkozott Weboldalak**"). A Hivatkozott Weboldalak nem tartoznak az MSC ellenőrzési körébe, és nem vállalunk felelősséget azok tartalmáért, ideértve egyebek közt a Hivatkozott Weboldalakon található weblinkeket vagy a Hivatkozott Weboldalak módosításait, vagy frissítéseit. A Hivatkozott Weboldalakról csak tájékoztatjuk Önt, továbbá egy Hivatkozott Weboldal meghivatkozása nem jelenti azt, hogy a Hivatkozott Weboldal felkeresését javasoljuk, vagy hogy kapcsolatban állunk azok bármely üzemeltetőjével. Kérjük, hogy körültekintően látogassa a Hivatkozott Weboldalakat, illetve figyelmesen olvassa el az azokhoz kapcsolódó felhasználási feltételeket és adatvédelmi szabályzatokat.
	2. Az Alkalmazás és a Tartalom használata szükségessé teheti vagy indokolhatja olyan szoftverek, hardverek, információk és/vagy egyéb anyagok felhasználását vagy megvásárlását, amelyek nem az MSC tulajdonát képezik, illetve amelyeket nem az MSC fejlesztett vagy gyártott (együttesen: „**Harmadik Féltől Származó Anyagok**”). A Harmadik Féltől Származó Anyagokra további felhasználási feltételek vonatkozhatnak a vonatkozó licencbeadók vagy szolgáltatók részéről. A Harmadik Féltől Származó Anyagok használatához szükséges valamennyi jog és licensz beszerzéséért kizárólag Ön (az MSC pedig nem) tehető felelőssé.

# IRÁNYADÓ JOG ÉS BÍRÓSÁGOK JOGHATÓSÁGA

* 1. A jelen Felhasználási Feltételekre Anglia és Wales joga irányadó és azokkal összhangban értelmezendők. Ha azonban az Ön szokásos tartózkodási helye egy másik európai, EU vagy EGT tagállamban található, az adott ország kötelezően alkalmazandó fogyasztóvédelmi jogszabályait a jelen Felhasználási Feltételek nem érintik, azok folyamatosan alkalmazandók. Az esetlegesen felmerülő jogvitákkal kapcsolatban Anglia bíróságaihoz, vagy a tartózkodási helye szerinti illetékes bíróságokhoz fordulhat.
	2. Abban az esetben, ha azon ország hatályos jogszabályai, amelyben a Felhasználó az Alkalmazáshoz hozzáfér, erre kötelez bennünket, úgy vállaljuk a részvételt a fogyasztói békéltető testület előtti vitarendezési eljárásban. Azon joghatóságok vonatkozásában, amelyek tekintetében ez a kötelezettség fennáll, a békéltető testületeinek felsorolását a 2. számú Melléklet tartalmazza. Ezen túlmenően felhívjuk az EU vagy az EGT tagállamaiban tartózkodási hellyel rendelkező személyek figyelmét arra, hogy panaszaikat online vitarendezés céljából az Európai Bizottság által fenntartott Online Vitarendezési Platformon is benyújthatják, amely a következő linken érhető el: <http://ec.europa.eu/consumers/odr>.

# OSZTHATATÓSÁG

# A jelen Felhasználási Feltételek minden bekezdése külön-külön alkalmazandó. Ha bármely illetékes bíróság vagy hatóság úgy dönt, hogy bármely bekezdés vagy annak részlete jogellenes vagy végrehajthatatlan, az adott bekezdés vagy részlete a szükséges mértékben töröltnek tekintendő. A fennmaradó bekezdések (és azok részletei) változatlanul érvényben és hatályban maradnak.

# JOGLEMONDÁS HIÁNYA

A jelen Felhasználási Feltételek szerinti jogok gyakorlásának bármely késedelme vagy elmulasztása nem eredményez a részünkről joglemondást, valamint fenntartjuk azon jogunkat, hogy ezen jogokat egy későbbi időpontban gyakorolhassuk.

# JELEN FELHASZNÁLÁSI FELTÉTELEK ÁTRUHÁZÁSA

* 1. A jelen Felhasználási Feltételek szerinti jogainkat és kötelezettségeinket átruházhatjuk egy másik szervezetre. Ilyen esetben Önt előzetesen tájékoztatjuk (így különösen, de nem kizárólag, az Alkalmazásban közzétett bejegyzésen keresztül). Ha nem ért egyet az engedményezéssel, bármikor felmondhatja az Alkalmazásra és a jelen Felhasználási Feltételekre vonatkozó előfizetését az 5.1 pontban foglaltak szerinti értesítés útján.
	2. Ön nem ruházhatja át a jelen Felhasználási Feltételek szerinti jogait és kötelezettségeit más személyre vagy szervezetre. Ez nem vonatkozik az Ön által velünk szemben támasztott pénzkövetelésére, illetve más követelésekre, ha nem fűződik méltányolható érdekünk a jogok és kötelezettségek átruházásának kizárásához, vagy ha az Ön jogos érdeke a jogok és kötelezettségek átruházhatóságához felülmúlják a kizáráshoz fűződő méltányolható érdekünket.

# HARMADIK SZEMÉLYEK JOGAI

* 1. Önön vagy rajtunk kívül senki más nem gyakorolhatja a jelen Felhasználási Feltételek szerinti jogokat.
1. **SZOLGÁTATÁSOK MÓDOSÍTÁSA/VISSZAVONÁSA**

Fenntartjuk magunknak azon jogot, hogy bármikor, előzetes értesítés nélkül változtassunk és módosítsunk a szolgáltatásainkon, az azokhoz vagy bármely részükhöz történő hozzáférést visszavonjuk, a vonatkozó jogszabályoknak való megfelelés és különösen az Alkalmazás megfelelőségének biztosítása mellett. Az Ön felelőssége figyelemmel kísérni, hogy ezen körülmények tekintetében nem történt változtatás az Alkalmazás legutóbbi használata óta.

1. **ÁLTALÁNOS RENDELKEZÉSEK**
	1. A jelen Felhasználási Feltételekben biztosított jogorvoslati lehetőségek kumulatívak, és nem zárják ki a jogszabály által biztosított jogorvoslati lehetőségeket.
	2. A jelen Felhasználási Feltételeket tartalmazó dokumentum tartós adathordozón, kép formájában kerül tárolásra az általánosan megbízhatónak tartott biztonsági feltételek mellett. Nyomatékosan javasoljuk Önnek, hogy készítsen elektronikus biztonsági másolatot a jelen Felhasználási Feltételekről vagy nyomtassa ki papírra. E tekintetben a jelen Felhasználási Feltételek a közöttünk létrejött megállapodás bizonyítékaként szolgálnak. Ön tudomásul veszi, hogy a jelen dokumentum bizonyító ereje nem vitatható pusztán arra tekintettel, hogy elektronikus formában készült.

# ÉRTESÍTÉS ÉS ELTÁVOLÍTÁS

* 1. Ha vélekedése szerint bármely Tartalom rágalmazó, obszcén, szellemi tulajdonjogokat sért vagy más módon törvénysértő, erről értesítheti az Ön országában működő Suzuki forgalmazót/márkakereskedő(ke)t („**Értesítési Eljárás**”).
	2. Az ilyen értesítés megtételekor kérjük, hogy a lehető legszéleskörűbb tájékoztatást nyújtsa az üggyel kapcsolatban, megjelölve azon jogait, amelyek álláspontja szerint megsértésre kerültek, azonosítva az Alkalmazásban elérhető sértő tartalmat annak beazonosíthatósága érdekében, megjelölve az okokat, amelyek alapján úgy vélekedik, hogy a tartalom rágalmazó, obszcén, szellemi tulajdonjogokat sért vagy egyéb módon jogellenes. Kérjük továbbá, adja meg az Ön elérhetőségeit.
	3. Az Értesítési Eljárást követő lehető leghamarabbi időpontban válaszolunk, továbbá törölhetjük a kifogásolt anyagot vagy letilthatjuk az azokhoz való hozzáférést.

# ELEKTRONIKUS KOMMUNIKÁCIÓ

* 1. Ön a jelen Felhasználási Feltételek elfogadásával beleegyezik abba, hogy az MSC elektronikus úton, telefonhívás útján, SMS-ben vagy szöveges üzenetben, e-mailben, az Alkalmazáson belüli közzététellel vagy egyéb írásos módon közleményt juttasson el Önhöz az Ön fiókjával, az Alkalmazással és/vagy a jelen Felhasználási Feltételekkel kapcsolatban. Minderre normál mobil-, üzenet- vagy adatátviteli díjak vonatkozhatnak, amelyek viselésért Ön felelős. Ön a jelen Felhasználási Feltételek elfogadásával elfogadja, hogy az általunk az Ön részére elektronikus úton közölt valamennyi megállapodás, értesítés, közzététel és egyéb kommunikáció teljesíti az arra vonatkozó jogszabályi követelményeket, hogy a jogszabály által megengedett legszélesebb körben írásos közlésnek minősüljön. Ön a jelen Felhasználási Feltételek elfogadásával beleegyezik abba, hogy üzeneteket küldjünk Önnek abból a célból, hogy tájékoztassuk az Alkalmazás változásairól vagy kiegészítéseiről, vagy bármely más célból, amelyeket indokoltnak tartunk és amelyet jogszabály lehetővé tesz. Bármilyen Önnek küldött elektronikus közlés kézbesítettnek minősül az Ön részére az elküldést követő 24 óra elteltével. A postai úton küldött levelek tekintetében vélelmezzük azok kézbesítését az Ön részére az elküldéstől számított 3 munkanap elteltével.

# KAPCSOLATFELVÉTELEL

* 1. Ha bármilyen kérdése van a jelen Felhasználási Feltételekkel kapcsolatban, kérjük, forduljon az Ön országában működő Suzuki forgalmazóhoz/márkakereskedő(k)höz, amelyek elérhetősége a következő linken található. (https://www.globalsuzuki.com/globallinks/)
	2. Jelen Felhasználási Feltételek legutóbbi frissítési dátuma: 2024.03.01.

1. számú Melléklet

Az alábbi táblázat (a) - (e) szakaszai az alábbi tételek részleteit mutatják be járműve szoftverfrissítéseivel kapcsolatban:

* 1. A frissítések célja;
	2. A járműfunkciók frissítései által végrehajtott bármilyen változás;
	3. A frissítések végrehajtásának várható ideje;
	4. A jármű minden olyan funkciója, amely esetleg nem érhető el a frissítések végrehajtása során; és
	5. Minden olyan utasítás, amely segíthet a jármű felhasználójának a frissítések biztonságos végrehajtásában.

|  |  |
| --- | --- |
| (a) | (i) Az alkalmazás használatának megkezdése(ii) Az Alkalmazás használatának megszüntetése vagy felfüggesztése(iii) A jármű adatainak gyűjtése(iv) Gépkocsija fedélzeti eszközeinek beállításainak frissítése a fenti (i)–(iii) pontok szerint, miután az ilyen eszköz(ek)et szervizben kicserélték |
| (b) | (A fenti (a) szakasz (i) - (iv) pontjainak mindegyik alszakasza megfelel az ebben a (b) szakaszban szereplő azonos számú pontnak.) (i) Engedélyezze járműve fedélzeti eszközeinek kapcsolódási funkcióit(ii) Tiltsa le a jármű fedélzeti eszközeinek kapcsolódási funkcióit(iii) Frissítse a jármű fedélzeti eszközeinek járműinformáció-gyűjtési beállításait(iv) Ugyanaz, mint a fenti (a) szakaszban |
| (c) | A szoftver letöltéséhez és frissítéséhez szükséges idő a vételtől, a hálózati kapacitástól és a fedélzeti eszközök állapotától függ. Emiatt a frissítések végrehajtásához szükséges idő néhány perctől több óráig terjedhet.  |
| (d) | A frissítések végrehajtása során a fedélzeti eszközök egyéb járműfunkcióit is biztonságosan használhatja. |
| (e) | Ugyanaz, mint a fenti (d) szakaszban |

2. számú Melléklet

Csehország

Cseh Kereskedelmi Ellenőrző Hatóság, székhelye: Štěpánská 567/15, 120 00 Prague 2, [www.coi.cz](http://www.coi.cz).

Észtország

Észt Fogyasztói Viták Testülete
E-mail: avaldus@komisjon.ee
Cím: Endla 10A, 10122 Tallinn
Weboldal címe: <https://ttja.ee/en/consumer-disputes-committee>

Finnország

Finn Fogyasztói Viták Tanácsa

Hämeentie 3

P.O. Box 306

00531 HELSINKI

tel. +358 29 566 5200

Litvánia

Állami Fogyasztóvédelmi Hatóság (SCRPA)

Vilniaus g. 25, 01402 Vilnius, Litván Köztársaság

Weboldal címe: [www.vvtat.lt](http://www.vvtat.lt).

Luxemburg

Nemzeti Fogyasztóvédelmi Mediációs Szolgálat (Service national du Médiateur de la consummation)

Cím: Ancien Hôtel de la Monnaie, 6 rue du Palais de Justice, L-1841 Luxembourg.

Telefonszám: +352 46 13 11

Fax : + 352 46 36 03

E-mail cím: info@mediateurconsommation.lu

Svédország

“Allmänna Reklamationsnämnden” vagy “ARN”.

Weboldal: <https://www.arn.se/>.